open-index/open-wikipedia-markdown huggingface dataset:
วัวโค่ว

***วัวโค่ว*** (; ; เฮปเบิร์น: ; ) แปลว่า "โจรสลัดญี่ปุ่น" เป็นโจรสลัดที่รุกรานพื้นที่ชายฝั่งประเทศจีนและประเทศเกาหลีในคริสต์ศตวรรษที่ 13 ถึงคริสต์ศตวรรษที่ 17 วัวโค่วมาจากกลุ่มชาติพันธุ์ต่าง ๆ ที่มีบรรพบุรุษเป็นชาวเอเชียตะวันออก ซึ่งแตกต่างกันไปในแต่ละช่วงเวลา และรุกรานแผ่นดินใหญ่จากหมู่เกาะในทะเลญี่ปุ่นและทะเลจีนตะวันออก กิจกรรมของวัวโค่วในเกาหลีเสื่อมถอยลงหลังสนธิสัญญากเยแฮใน ค.ศ. 1443 แต่ยังคงปรากฏในจีนสมัยราชวงศ์หมิงและพุ่งขึ้นถึงจุดสูงสุดในการรุกรานของเจียจิ้งวัวโค่วช่วงกลางคริสต์ศตวรรษที่ 16 การตอบโต้ของจีนและการปราบปรามโจรสลัดที่เข้มงวดโดยเจ้าหน้าที่ญี่ปุ่นทำให้วัวโค่วหายไปในคริสต์ศตวรรษที่ 17

## ประวัติ
ยุคโจรสลัดของวัวโค่วที่โดดเด่นมี 2 ช่วง วัวโค่วยุคแรกส่วนใหญ่ตั้งค่ายในหมู่เกาะรอบนอกของหมู่เกาะญี่ปุ่นในทะเลญี่ปุ่น ซึ่งต่างจากวัวโค่วในคริสต์ศตวรรษที่ 16 ที่ประชากรส่วนใหญ่ไม่ใช่ชาวญี่ปุ่น วัวโค่วยุคแรกนอกจากรุกรานจีนและเกาหลีแล้ว ยังรุกรานญี่ปุ่นด้วย

คำว่าวัวโค่ว (倭寇) ปรากฏการใช้งานครั้งแรกสุดอยู่บนศิลาจารึกควังแกโทที่ประดิษฐานในบริเวณจี๋อาน มณฑลจี๋หลิน ประเทศจีนในปัจจุบัน เพื่อฉลองการแสวงหาประโยชน์ของพระเจ้าควังแกโทมหาราชแห่งโคกูรยอ () จารึกนี้ระบุว่า "วัวโค่ว" ("หัวขโมยญี่ปุ่น") ข้ามทะเลและถูกพระองค์ปราบจนพ่ายแพ้ใน ค.ศ. 404 วัวโค่ว เป็นคำประสมจากศัพท์ภาษาจีนสองคำ คือ *[[Wa (Japan)|วัว]]* (倭) ที่อาจหมายถึงความแคระหรือคำที่ใช้เรียกชาวญี่ปุ่นในเชิงลบ และ *โค่ว* () "โจร"

### วัวโค่วยุคแรก

### วัวโค่วยุคหลัง

## ดูเพิ่ม
*การกระทำอันเป็นโจรสลัดในช่องแคบมะละกา
*''ต้างโค่วเฟิงอฺวิ๋น'' (ภาพยนตร์)
*ลิ้มอาฮอง
*ลิ้มโต๊ะเคี่ยม

## อ้างอิง

## ข้อมูล
ข้อมูลปฐมภูมิ:
*Hŭi-gyŏng Song, Shōsuke Murai. *Rōshōdō Nihon kōroku : Chōsen shisetsu no mita chūsei Nihon (老松堂日本行錄 : 朝鮮使節の見た中世日本)* Iwanami Shoten, Tōkyō, 1987. 
*Zheng Ruohui, *Zhouhai Tubian* (籌海図編)

ข้อมูลทุติยภูมิ:

*Boxer, C.R. "Piracy in the South China Sea", *[[History Today]]*, XXX, 12 (December), pp.&nbsp;40–44.
* (Includes an English translation of Galeote Pereira's report and Gaspar da Cruz' book, with C.R. Boxer's comments)

*
*
*So, Kwan-wai. *Japanese Piracy in Ming China During the sixteenth Century*. Michigan State University Press, East Lansing, 1975. 
*Turnbull, Stephen "Samurai: The World of the Warrior" Osprey Publishing, Oxford, 2003, pp.&nbsp;155–57. 
Mann, C. C. (2011). 1493: Uncovering the new world Columbus created. Vintage.161-163

## แหล่งข้อมูลอื่น
*"Tribute and Trade", KoreanHistoryProject.org

หมวดหมู่:ประวัติศาสตร์การทหารของเกาหลี
หมวดหมู่:ราชวงศ์หมิง
หมวดหมู่:นาวาประวัติศาสตร์ของประเทศจีน
หมวดหมู่:Japanese pirates
หมวดหมู่:Medieval pirates
หมวดหมู่:Piracy in China
หมวดหมู่:Piracy in the Pacific Ocean
หมวดหมู่:Naval warfare of the Middle Ages
หมวดหมู่:ความรู้สึกต่อต้านญี่ปุ่นในประเทศจีน
หมวดหมู่:ความรู้สึกต่อต้านญี่ปุ่นในประเทศเกาหลี
ดิลดิลปากีสตาน

**ดิลดิลปากีสตาน** () เป็นเพลงรักชาติปากีสถานของวง Vital Signs ขับร้องโดยจุนัยด์ จัมชีด ผลิตและกำกับโดยโชอัยบ์ มันศูร์ เนื้อร้องโดยโชอัยบ์ มันศูร์กับนิซาร์ นาซิก เพลงนี้เผยแพร่ใน ค.ศ. 1985 โดยวงป็อป Vital Signs และยังปรากฏในอัลบั้มเปิดตัวของวง *Vital Signs 1* ใน ค.ศ. 1989 เพลงนี้ถือเป็นเพลงชาติที่สองของปากีสถาน

## คำตอบรับ
"ดิลดิลปากีสตาน"ได้รับการยกย่องเป็นเพลงชาติปากีสถานอย่างไม่เป็นทางการ

ในโพลออนไลน์เกี่ยวกับเพลงยอดนิยมของบีบีซี เวิลด์ เซอร์วิสใน ค.ศ. 2003 "ดิลดิลปากีสตาน"อยู่ในอันดับ 3

## มิวสิกวิดีโอ

## อิทธิพล
มีการคาดเดาว่าเพลงนี้ได้รับอิทธิพลมาจากผลงานของโมฮัมมัด อิกบัล นักกวีที่มีชื่อเสียงแห่งบริติชราชและบิดาผู้ก่อตั้งประเทศปากีสถาน

## อ้างอิง

## แหล่งข้อมูลอื่น
* Cherishing Independence from afar - Dawn (newspaper)
* MP3 and Song Lyrics in Urdu
FPU หน่วยพยัคฆ์พิทักษ์ข้ามโลก

***หน่วยพยัคฆ์พิทักษ์ข้ามโลก*** เป็นภาพยนตร์แอคชั่นจีนปี พ.ศ. 2567 ที่สร้างจากเหตุการณ์จริงของหน่วยตำรวจรักษาสันติภาพจีนเมื่อพวกเขาถูกส่งไปปฏิบัติหน้าที่ในต่างประเทศ กำกับโดยผู้กำกับชาวฮ่องกง ทัท ชู ลี และผลิตโดย หลิว เหว่ยเฉียง ภาพยนตร์เรื่องนี้นำแสดงโดย หวง จิงหยู, หวัง อีปั๋ว และ จง ฉู่ซี

## เนื้อเรื่องย่อ
ภาพยนตร์เรื่องนี้เป็นภาพยนตร์เชิงพาณิชย์เรื่องแรกที่มีธีมเกี่ยวกับการรักษาสันติภาพในต่างประเทศ โดยเน้นไปที่ช่วงเวลาแห่งชีวิตและความตายของตำรวจรักษาสันติภาพของจีน หน่วยปราบจลาจลประกอบด้วยเจ้าหน้าที่ ยู ไวดอง (รับบทโดย หวง จิงหยู), หยาง เจิน (รับบทโดย หวัง อีปั๋ว) และ ติง ฮุย (รับบทโดย จง ฉู่ซี) ซึ่งถูกส่งไปปฏิบัติภารกิจในต่างประเทศตามคำขอของสหประชาชาติ พวกเขาแบกรับภารกิจอันยิ่งใหญ่และเดินทางไปยังต่างประเทศเพื่อปฏิบัติภารกิจรักษาสันติภาพในพื้นที่ภารกิจที่เกิดสงคราม พวกเขาจะต้องเผชิญกับอันตรายต่างๆ เช่น การโจมตีของผู้ก่อการร้าย การจลาจลด้วยอาวุธ และกลุ่มอันธพาลที่คุ้มคลั่ง และการปฏิบัติภารกิจรักษาสันติภาพไม่สามารถที่จะล่าช้าออกไปอีกได้

## นักแสดง
* หวง จิงหยู รับบทเป็น ยู ไวดอง
* หวัง อีปั๋ว รับบทเป็น หยาง เจิน
* จง ฉู่ซี รับบทเป็น ติง ฮุย
* กู่ เจียเฉิง รับบทเป็น เจียงซี อาวหยาง
* จ้าว ฮัวอาฮวา รับบทเป็น ดู ยี่ฟาน

## การผลิต
การถ่ายทำเริ่มต้นที่เป่ยไห่ มณฑลกวางสี ตั้งแต่วันที่ 27 กุมภาพันธ์ พ.ศ. 2564 จนถึงเดือนพฤษภาคม พ.ศ. 2564 ในวันที่ 13 สิงหาคมของปีเดียวกัน เว็บไซต์ซินล่างเวย์ปั๋วอย่างเป็นทางการของภาพยนตร์เรื่องนี้ได้โพสต์ประกาศยุติความร่วมมือทั้งหมดกับ จาง เจ๋อฮั่น เนื่องจากนักแสดงมีส่วนเกี่ยวข้องกับความขัดแย้งเกี่ยวกับภาพถ่ายที่ถ่ายไว้หลายปีก่อนในญี่ปุ่น ณ สถานที่ใกล้กับศาลเจ้ายาสุกุนิและศาลเจ้าโนกิ ซึ่งเป็นศาลเจ้าให้เกียรติเจ้าหน้าที่ทหารของจักรพรรดิญี่ปุ่นที่รุกรานจีน เนื่องจากเหตุการณ์นี้ ภาพยนตร์เรื่องนี้จึงใช้เวลาสามปีในการแทนที่และถ่ายทำใหม่ และตัดฉากที่เกี่ยวข้องกับนักแสดงคนดังกล่าวออกไป

## การฉาย
ภาพยนตร์เรื่องนี้ฉายในประเทศไทยเมื่อวันที่ 6 มิถุนายน พ.ศ. 2567 จัดจำหน่ายโดย มูฟวี่ ก็อปปี้ไรท์ ไทยแลนด์

## อ้างอิง

## แหล่งข้อมูลอื่น
* 

หมวดหมู่:ภาพยนตร์ตำรวจที่ออกฉายในคริสต์ทศวรรษ 2020
หมวดหมู่:ภาพยนตร์โลดโผนจีน
หมวดหมู่:ภาพยนตร์ตำรวจจีน
เครื่องทัวริงประสาท

**เครื่องทัวริงประสาท** (Neural Turing machine, **NTM**) เป็นรูปแบบของโครงข่ายประสาทแบบเวียนซ้ำของเครื่องทัวริง วิธีการนี้เผยแพร่โดย Alex Graves และคณะ ในปี 2014 NTM ผสมผสานความสามารถในการจับคู่แบบรูปแบบคลุมเครือของโครงข่ายประสาทเทียมเข้ากับพลังขั้นตอนวิธี ของคอมพิวเตอร์ที่ตั้งโปรแกรมได้

NTM มีตัวควบคุมโครงข่ายประสาทเทียมควบคู่กับทรัพยากรหน่วยความจำภายนอก และโต้ตอบกับทรัพยากรเหล่านั้นผ่านกลไกความใส่ใจ การโต้ตอบของหน่วยความจำสามารถสร้างความแตกต่างได้ตั้งแต่ต้นจนจบ ทำให้สามารถปรับให้เหมาะสมโดยใช้วิธีการเคลื่อนลงตามความชัน NTM ที่มีตัวควบคุมโครงข่ายหน่วยความจำระยะสั้นแบบยาว (LSTM) สามารถอนุมานขั้นตอนวิธีง่าย ๆ เช่น การคัดลอก การเรียงลำดับ และการเรียกคืนแบบเชื่อมโยงจากตัวอย่างเพียงอย่างเดียว

เดิมทีคณะผู้เขียนบทความเผยแพร่ NTM ต้นฉบับไม่ได้เปิดเผยรหัสต้นทาง การใช้งานโอเพนซอร์สที่เสถียรครั้งแรกเปิดตัวในการประชุมนานาชาติเรื่องโครงข่ายประสาทเทียมครั้งที่ 27 ในปี 2018 และได้รับรางวัลและได้รับรางวัลบทความที่ดีที่สุด

คอมพิวเตอร์ประสาทหาอนุพันธ์ได้ (differentiable neural computer) ต่อยอดจากเครื่องทัวริงประสาท โดยมีกลไกความใส่ใจช่วยควบคุมว่าควรจะทำการจำตรงไหน ช่วยเพิ่มประสิทธิภาพ

## อ้างอิง

หมวดหมู่:โปรแกรมประยุกต์ปัญญาประดิษฐ์
หมวดหมู่:การเรียนรู้ของเครื่อง
หมวดหมู่:การเรียนรู้เชิงลึก
หน่วยความจำระยะสั้นแบบยาว

right|thumb| เซลล์หน่วยความจำระยะสั้นแบบยาว (LSTM) ประมวลผลข้อมูลอย่างต่อเนื่องและสามารถรักษาสถานะที่ซ่อนอยู่ไว้ได้เป็นระยะเวลานาน
**หน่วยความจำระยะสั้นแบบยาว** (long short-term memory, **LSTM**) เป็นสถาปัตยกรรมโครงข่ายประสาทแบบเวียนซ้ำ (RNN) ที่ใช้ในสาขา การเรียนรู้เชิงลึก LSTM ต่างจากโครงข่ายประสาทเทียมแบบป้อนไปข้างหน้าแบบมาตรฐานตรงที่ LSTM มีจุดเชื่อมต่อป้อนกลับที่ทำให้เป็น "ตัวคำนวณเอนกประสงค์ (กล่าวคือสามารถคำนวณอะไรก็ได้ที่เครื่องทัวริงสามารถคำนวณได้) LSTM สามารถประมวลผลได้ไม่เพียงแต่จุดข้อมูลเดียว (เช่น รูปภาพ) แต่ยังรวมถึงแถวลำดับข้อมูลทั้งหมด (เช่น เสียงพูดหรือวิดีโอ) ตัวอย่างเช่น LSTM สามารถนำไปใช้กับงานต่าง ๆ อย่างการรู้จำลายมือเขียนที่เชื่อมต่อแบบไม่แบ่งส่วน และ การรู้จำคำพูด นิตยสาร Bloomberg Businessweek ได้เขียนไว้ว่า "ความสามารถนี้ทำให้ LSTM เป็นความสำเร็จด้านปัญญาประดิษฐ์ที่มีในเชิงพาณิชย์มากที่สุด ซึ่งใช้สำหรับทุกอย่างตั้งแต่การทำนายโรคไปจนถึงการแต่งเพลง"

หน่วย LSTM โดยทั่วไปประกอบขึ้นจากเซลล์ที่ประกอบไปด้วย ประตูป้อนเข้า (input gate), ประตูขาออก (output gate) และ ประตูลืมเลือน (forget gate) ตัวเซลล์จะเก็บค่าตามช่วงเวลาที่กำหนดโดยประตูทั้ง 3 ช่องจะควบคุมการไหลของข้อมูลเข้าและออกจากเซลล์จัดเก็บข้อมูล

โครงข่าย LSTM เหมาะอย่างยิ่งสำหรับปัญหาการจำแนกเชิงสถิติ การประมวลข้อมูลอิเล็กทรอนิก และ การทำนาย ตามข้อมูลอนุกรมเวลา เนื่องจากโครงข่าย LSTM อาจส่งผลให้เกิดความแตกต่างตามช่วงเวลาที่ไม่ทราบระหว่างเหตุการณ์สำคัญในอนุกรมเวลา LSTM ได้รับการพัฒนาขึ้นมาเพื่อจัดการกับ ปัญหาความชันอันตรธานซึ่งอาจเกิดขึ้นเมื่อฝึก RNN แบบดั้งเดิม

LSTM อยู่ในกระแสหลักจนถึงช่วงทศวรรษ 2010 แต่ตั้งแต่ ปี 2017 เป็นต้นมาได้ถูกแทนที่ด้วยแบบจำลองที่มีประสิทธิภาพสูงกว่าที่เรียกว่า ทรานส์ฟอร์เมอร์

## อ้างอิง

หมวดหมู่:โครงข่ายประสาทเทียม
หมวดหมู่:การเรียนรู้เชิงลึก
แอมะซอนเว็บเซอร์วิซ

**Amazon Web Services** (เรียกย่อว่า **AWS**) เป็นบริการการประมวลผลแบบกลุ่มเมฆที่ให้บริการโดย Amazon.com บริการนี้เปิดตัวในปี 2006 และครองอันดับหนึ่งใน IaaS โดยมีส่วนแบ่งทั่วโลก 39% ลูกค้ามากกว่าล้านรายทั่วโลก และในญี่ปุ่นมีการใช้งานหลายแสนราย

AWS เป็น IaaS ที่ใช้เป็นโครงสร้างพื้นฐานสำหรับระบบองค์กรและเป็นผู้นำเหนือบริการอื่น ๆ อย่างล้นหลาม ทำให้เป็นมาตรฐานที่แท้จริง ได้รับการเสนอชื่อให้เป็นผู้นำใน Magic Quadrant ของบริษัท Gartner สำหรับโครงสร้างพื้นฐานคลาวด์และบริการแพลตฟอร์ม (CIPS) เป็นเวลา 12 ปี มีการนำแนวทางนวัตกรรมที่เน้นลูกค้าเป็นศูนย์กลางมาใช้ โดยบริการและฟีเจอร์มากกว่า 90% ได้รับการพัฒนาและเผยแพร่ตามคำขอของลูกค้า

AWS ให้บริการการประมวลผล, พื้นที่จัดเก็บ, ฐานข้อมูล, เครือข่าย, ความปลอดภัย, คลาวด์แบบไฮบริด, อุปกรณ์เคลื่อนที่, การวิเคราะห์, การเรียนรู้ของเครื่อง/ปัญญาประดิษฐ์ (ML/AI), IoT, ความเป็นจริงเสมือน/ความเป็นจริงเสริม (VR/AR) ), หุ่นยนต์ และสาขาอื่น ๆ สามารถสร้างโครงสร้างพื้นฐานด้านไอทีที่ผู้ใช้ต้องการได้อย่างรวดเร็ว เริ่มต้นด้วยการเปิดตัว Amazon Simple Queue Service (SQS) ใน ปี 2004 และปัจจุบันมีบริการมากกว่า 200 รายการ บริการที่ได้รับความนิยมที่สุด ได้แก่ Amazon Elastic Compute Cloud (EC2) และ Amazon Simple Storage Service (S3) ซึ่งเปิดตัวพร้อมกับการเปิดตัวบริการของ AWS

## อ้างอิง

หมวดหมู่:แอมะซอน
หมวดหมู่:บริษัทที่ก่อตั้งในปี พ.ศ. 2549
AWS

**AWS** เป็นตัวย่อ อาจหมายถึง

* แอมะซอนเว็บเซอร์วิซ (Amazon Web Services)
* ระบบอาวุธเอจีส (Aegis Weapon System)
* ระบบเตือนภัยอัตโนมัติ (Automatic Warning System)
เวิร์ดเน็ต

**เวิร์ดเน็ต** (WordNet) เป็นฐานข้อมูลคำศัพท์ขนาดใหญ่ ในเวิร์ดเน็ต คำศัพท์จะจัดเป็นกลุ่ม คำพ้องความหมายที่เรียกว่า **synset** และอธิบายคำจำกัดความง่าย ๆ และความสัมพันธ์กับกลุ่มคำพ้องความหมายอื่น ๆ เป้าหมายของเวิร์ดเน็ตคือการสร้างการผสมผสานระหว่างพจนานุกรมและอรรถาภิธาน ที่ใช้งานง่าย และเพื่อสนับสนุนการวิเคราะห์เอกสารอัตโนมัติและการประยุกต์ใช้สำหรับปัญญาประดิษฐ์ ฐานข้อมูลและซอฟต์แวร์เวิร์ดเน็ตได้รับการเผยแพร่ภายใต้สัญญาอนุญาต BSD และสามารถดาวน์โหลดและใช้งานได้ฟรี หรือดูฐานข้อมูลออนไลน์ได้

เวิร์ดเน็ตดำเนินการโดยสถาบันประชานศาสตร์ของมหาวิทยาลัยพรินซ์ตันภายใต้การนำของนักจิตวิทยา และ ศาสตราจารย์ จอร์จ เอ. มิลเลอร์ การพัฒนาเริ่มขึ้นใน ปี 1985 ด้วยการสนับสนุน 3 ล้านเหรียญสหรัฐจากหน่วยงานรัฐบาลของสหรัฐอเมริกาโดยมุ่งเน้นไปที่การแปลด้วยเครื่องเป็นหลัก

เวิร์ดเน็ตเริ่มแรกจัดทำเฉพาะภาษาอังกฤษ ปัจจุบันมีมากกว่า 200 ภาษา

## อ้างอิง

หมวดหมู่:ภาษาศาสตร์คอมพิวเตอร์
หมวดหมู่:การแทนความรู้
วังมัฏฏาญเจริ

**วังมัฏฏาญเจริ** () หรือ **วังดัตช์** เป็นวังในมัฏฏาญเจริ เมืองโกจจิ รัฐเกรละ ประเทศอินเดีย เป็นที่รู้จักจากจิตรกรรมฝาผนังแบบเกรละที่แสดงภาพบุคคลของราชาแห่งโกจจิ วังได้รับการขึ้นทะเบียนแหล่งมรดกโลกเบื้องต้นของยูเนสโก แม้ว่าจะเรียกกันว่า *วังดัตช์* แต่วังนี้สร้างขึ้นโดยจักรวรรดิโปรตุเกสเป็นของขวัญแก่ราชอาณาจักรโกจจิ

## ประวัติศาสตร์
จักรวรรดิโปรตุเกสสร้างวังนี้ขึ้นเป็นของขวัญแก่กษัตริย์แห่งโกจจิในประมาณปี 1545 เพื่อปลอบใจกษัตริย์หลังชาวโปรตุเกสเข้าปล้นสะดมวิหารในบริเวณโดยรอบ นับตั้งแต่นักสำรวจชาวโปรตุเกส วัสโก ดา กามา เทียบท่าจอดที่กัปปัฑในปี 1498 และได้รับการต้อนรับโดยผู้ปกครองแห่งโกจจิ โปรตุเกสได้รับเอกสิทธิ์ในการสร้างโรงงานในมัฏฏาญเจริ กระทั่งถูกดัตช์เข้ายึดครองในปี 1663 ตามด้วยไฮเดอร์ อะลี และอังกฤษตามลำดับ

## สถาปัตยกรรม
วังสร้างขึ้นด้วยศิลปะแบบนาฬุเกฏฏุ ซึ่งเป็นรูปแบบพื้นถิ่นของเกรละ โดยมีลานกลาง องค์ประกอบบางประการของวัง เช่น ลักษณะส่วนโค้งและสัดส่วนของห้องโถง แสดงให้เห็นถึงอิทธิพลยุโรปผสานกับนาฬุเกฏฏุ

## อ้างอิง

หมวดหมู่:วังในประเทศอินเดีย
หมวดหมู่:โกจจิ
หมวดหมู่:สิ่งก่อสร้างในรัฐเกรละ
ฟังก์ชันซอฟต์แมกซ์

**ฟังก์ชันซอฟต์แมกซ์** (softmax function) หรือ **ฟังก์ชันเลขชี้กำลังที่ทำให้เป็นปกติ** (normalized exponential function) เป็นส่วนขยายแบบหลายมิติของฟังก์ชันซิกมอยด์ มักใช้เป็นฟังก์ชันกระตุ้นสำหรับขั้นสุดท้ายในปัญหาการจำแนกประเภทเป็นหลายประเภท เนื่องจากสามารถแปลงค่าขาออกของ โครงข่ายประสาทเทียมให้เป็นการการแจกแจงความน่าจะเป็นได้

ชื่อฟังก์ชันซอฟต์แมกซ์เป็นคำที่ใช้ในสาขาปัญญาประดิษฐ์ เดิมทีฟังก์ชันนี้มีต้นกำเนิดมาจาก การแจกแจงบ็อลทซ์มัน ในทางกลศาสตร์เชิงสถิติ จัดพิมพ์โดยลูทวิช บ็อลทซ์มัน ในปี 1868 แม้ว่ามักจะใช้ร่วมกับเอนโทรปีไขว้ แต่แนวคิดในการรวมการแจกแจงบ็อลทซ์มันและเอนโทรปี ก็มีต้นกำเนิดมาจากกลศาสตร์ทางสถิติ นอกจากนี้ยังใช้ในเครื่องบ็อลทซ์มันด้วย แต่ในปี 1989 จอห์น เอส. บริเดิล ได้ตั้งชื่อว่าซอฟต์แมกซืนี้ให้

## คำนิยาม
ฟังก์ชันซอฟต์แมกซ์รับค่าป้อนเข้าเป็นเวกเตอร์ \boldsymbol{z} ของจำนวนจริง  ตัว และทำการปรับให้เป็นปรกติเพื่อแสดงการแจกแจงความน่าจะเป็น ซึ่งประกอบด้วยความน่าจะเป็น  ที่เป็นสัดส่วนกับเลขชี้กำลังของข้อมูลป้อนเข้า กล่าวอีกนัยหนึ่ง เมื่อใช้ฟังก์ชันซอฟต์แมกซ์ แต่ละองค์ประกอบจะมีค่าอยู่ภายในช่วง (0, 1) และผลรวมขององค์ประกอบทั้งหมดจะกลายเป็น 1 ดังนั้นจึงตีความได้ว่าเป็น ความน่าจะเป็น  ยิ่งค่าป้อนเข้ามีค่ามากเท่าใด ความน่าจะเป็น ก็จะยิ่งมากขึ้นเท่านั้น

สำหรับฟังก์ชันซอฟต์แมกซ์มาตรฐาน (หน่วย) \sigma : \R^K\to (0,1)^Kโดยที่ K \ge 1 นิยามได้ดังนี้

: \sigma(\boldsymbol{z})_i = \frac{e^{z_i}}{\textstyle\sum\limits_{j=1}^K e^{z_j}} \quad \text{ for } i = 1, \dotsc, K \text{ and } \mathbf z=(z_1,\dotsc,z_K) \in \R^K

นั่นคือแต่ละองค์ประกอบของ z_i ของเวกเตอร์ป้อนเข้า \boldsymbol{z} จะถูกทำให้ค่าเป็นปรกติโดยใช้ฟังก์ชันเลขชี้กำลังฐานธรรมชาติ และหารด้วยผลรวมของค่ากำลังเหล่านี้ทั้งหมด การทำให้เป็นปรกตินี้ส่งผลให้เกิดเวกเตอร์เอาท์พุต \sigma(\boldsymbol{z}) รับประกันว่าผลรวมของส่วนประกอบคือ 1

### ความสัมพันธ์กับฟังก์ชันซิกมอยด์
ในปัญหาการจำแนกเป็น 2 ประเภทซึ่ง K=2 นั้นถ้าให้ z = z_1 - z_2 จะได้เป็นฟังก์ชันซิกมอยด์มาตรฐาน

: \sigma(\boldsymbol{z})_1 = \frac{e^{z_1}}{e^{z_1} + e^{z_2}} = \frac{e^{z_1}}{e^{z_1} + e^{z_1 - z}} = \frac{1}{1 + e^{-z}} = \varsigma_1 (z)

## อ้างอิง

หมวดหมู่:โครงข่ายประสาทเทียม
หมวดหมู่:ฟังก์ชันและการจับคู่
หมวดหมู่:การยกกำลัง
การแพร่กระจายย้อนกลับ

**การแพร่กระจายย้อนกลับ** (backpropagation) เป็นขั้นตอนวิธีการเรียนรู้ของเครื่องสำหรับโครงข่ายประสาทเทียม

## ภาพรวม
การแพร่กระจายย้อนกลับเป็นขั้นตอนวิธีที่สามารถทำการปรับแก้ (เรียนรู้) ค่าพารามิเตอร์น้ำหนักของโครงข่ายประสาทเทียม ซึ่งเป็นแบบจำลองทางคณิตศาสตร์ได้ไม่ว่าจะมีกี่ชั้นก็ตาม ได้รับการนำมาใช้เป็นวิธีการเรียนรู้หลักสำหรับการเรียนรู้เชิงลึก

ขั้นตอนวิธีมีดังนี้:

# กำหนดตัวอย่างโครงข่ายประสาทเทียมเพื่อการเรียนรู้
# ทำการคำนวณให้ได้ค่าขาออกของโครงข่าย แล้วหาค่าความผิดพลาด
# คำนวณค่าผลลัพธ์ที่คาดหวังและค่าสเกลสำหรับเซลล์ประสาทแต่ละเซลล์ และความแตกต่างระหว่างผลลัพธ์ที่คาดหวังและค่าจริง
# ทำการปรับแก้ค่าพารามิเตอร์น้ำหนักของเซลล์ประสาทแต่ละเซลล์เพื่อทำให้ข้อผิดพลาดลดลง
# พิจารณาว่าเซลล์ประสาทในระยะก่อนหน้าที่เชื่อมต่อด้วยน้ำหนักที่มากขึ้นจะต้องรับผิดชอบต่อข้อผิดพลาดในส่วนนั้น
# ทำการประมวลผลคล้ายกันนี้สำหรับกลุ่มของเซลล์ประสาทในขั้นก่อนหน้า และย้อนต่อไปยังขั้นก่อนหน้านั้นอีก

เมื่อทำตามขั้นตอนนี้แล้ว ค่าความผิดพลาดจะถูกแพร่กระจายย้อนกลับจากเซลล์ในชั้นสุดท้ายไปสู่ชั้นแรกสุด ทำให้ค่าพารามิเตอร์น้ำหนักในเซลล์ทั้งหมดได้รับการปรับแก้ ในทางเทคนิคแล้วการแพร่กระจายย้อนกลับจะคำนวณความชันของข้อผิดพลาดสำหรับพารามิเตอร์น้ำหนักที่เปลี่ยนแปลงค่าได้บนโครงข่าย ค่าความชันนี้มักใช้ในวิธีการเคลื่อนลงตามความชัน ซึ่งเป็นขั้นตอนวิธีง่าย ๆ ที่ใช้ในการลดข้อผิดพลาดให้เหลือน้อยที่สุด คำว่าการแพร่กระจายย้อนกลับยังใช้ในความหมายทั่วไปกว่านั้นได้ โดยครอบคลุมขั้นตอนการค้นหาความชันและการเคลื่อนลงแบบสุ่มที่ชันที่สุด

ฟังก์ชันกระตุ้นที่ใช้ในเซลล์ประสาทเทียมจะต้องสร้างหาอนุพันธ์ได้ นอกจากนี้ยังมีความเกี่ยวข้องอย่างใกล้ชิดกับ วิธีเกาส์–นิวตัน

เนื่องจากนี่เป็นวิธีแก้ปัญหาการหาค่าเหมาะที่สุดทางคณิตศาสตร์ประเภทหนึ่ง จึงมีการนำการเรียนรู้แบบเป็นชุดหรือการเรียนรู้แบบเชื่อมตรงมาใช้ โดยทั่วไปแล้วจะทำการเรียนรู้โดยแบ่งข้อมูลเป็นชุดย่อยแล้วใช้วิธีการเคลื่อนลงตามความชันแบบเฟ้นสุ่ม

## อ้างอิง

หมวดหมู่:การเรียนรู้แบบมีผู้สอน
หมวดหมู่:โครงข่ายประสาทเทียม
หมวดหมู่:ขั้นตอนวิธีการเรียนรู้ของเครื่อง
จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดลพบุรี]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองลพบุรี, อำเภอพัฒนานิคม, อำเภอท่าวุ้ง และอำเภอบ้านหมี่

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอโคกสำโรง, อำเภอชัยบาดาล, อำเภอสระโบสถ์, อำเภอท่าหลวง, กิ่งอำเภอโคกเจริญ, กิ่งอำเภอหนองม่วง และกิ่งอำเภอลำสนธิ

## ดูเพิ่ม
* จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

ลพบุรี
หมวดหมู่:การเลือกตั้งในจังหวัดลพบุรี
คณะผู้แทนสังเกตการณ์ทางทหารของสหประชาชาติในอินเดียและปากีสถาน

**คณะผู้แทนสังเกตการณ์ทางทหารของสหประชาชาติในอินเดียและปากีสถาน** () ก่อตั้งขึ้นโดยคณะมนตรีความมั่นคงแห่งสหประชาชาติในปี พ.ศ. 2492 เพื่อสังเกตการณ์การหยุดยิงระหว่างอินเดียและปากีสถานในภูมิภาคกัศมีร์

## ประวัติ

คณะผู้แทนสังเกตการณ์ทางทหารของสหประชาชาติในอินเดียและปากีสถาน (UNMOGIP) ก่อตั้งขึ้นโดยข้อตกลงการาจีในปี พ.ศ. 2492 ซึ่งกำหนดแนวหยุดยิงภายใต้การดูแลของผู้สังเกตการณ์ทางทหารของสหประชาชาติ กลุ่มผู้สังเกตการณ์ที่ไม่มีอาวุธกลุ่มแรกมาถึงพื้นที่ภารกิจในเดือนมกราคม พ.ศ. 2492 เพื่อดูแลการหยุดยิงระหว่างอินเดียและปากีสถาน

## บทบาทและความรับผิดชอบ
ภารกิจหลักของคณะผู้แทนสังเกตการณ์ทางทหารของสหประชาชาติในอินเดียและปากีสถาน (UNMOGIP) ได้แก่ การสังเกตการณ์และการรายงาน การสืบสวนข้อร้องเรียนเกี่ยวกับการละเมิดการหยุดยิง และการส่งผลการค้นพบไปยังแต่ละฝ่ายและเลขาธิการ ภารกิจนี้มีบทบาทสำคัญในการติดตามและรายงานสถานการณ์ตลอดแนวควบคุม (Line of Control: LoC) จึงมีส่วนสนับสนุนการรักษาสันติภาพและเสถียรภาพในภูมิภาค

## ความท้าทาย
คณะผู้แทนสังเกตการณ์ทางทหารของสหประชาชาติในอินเดียและปากีสถาน (UNMOGIP) เผชิญอุปสรรคหลายประการในการปฏิบัติหน้าที่ ได้แก่ ข้อจำกัดในการเดินทางของเจ้าหน้าที่ UNMOGIP ความล่าช้าในการขอวีซ่า และความยากลำบากในการดำเนินงาน

## การพัฒนาล่าสุด
ในปี พ.ศ. 2566 เจ้าหน้าที่ระดับสูงของสหประชาชาติรายงานว่าการหยุดยิงตามแนวควบคุม (LoC) ยังคงดำเนินต่อไป โดยมีรายงานการละเมิดเพียง 2 ครั้งเท่านั้น นอกจากนี้ รองผู้ว่าราชการแคว้นชัมมูและกัศมีร์ นายมาโนจ ซินฮา ได้ระบุว่ารัฐบาลจะสอบสวนประเด็นที่เกี่ยวข้องกับการปิดสำนักงานสหประชาชาติในกัศมีร์

## ดูเพิ่ม

* กรณีพิพาทกัศมีร์
* สหประชาชาติไกล่เกลี่ยข้อพิพาทกัศมีร์

## อ้างอิง

## แหล่งข้อมูลอื่น

* 

หมวดหมู่:ปฏิบัติการของสหประชาชาติในเอเชีย
หมวดหมู่:ความสัมพันธ์ปากีสถาน–อินเดีย
หมวดหมู่:ก่อตั้งในทวีปเอเชียในปี พ.ศ. 2492
หมวดหมู่:Kashmir conflict and the United Nations
หมวดหมู่:ผู้สังเกตการณ์ทางทหารแห่งสหประชาชาติ
หมวดหมู่:กรณีพิพาทกัศมีร์
หมวดหมู่:สงครามอินเดีย-ปากีสถาน ค.ศ. 1947
โครงข่ายประสาทแบบเวียนซ้ำ

thumb| โครงข่ายประสาทแบบวนซ้ำแบบพื้นฐาน
**โครงข่ายประสาทแบบเวียนซ้ำ** (recurrent neural network; **RNN**) เป็นรูปแบบหนึ่งของโครงข่ายประสาทเทียม ที่ภายในโครงสร้างมีการเวียนซ้ำอยู่ภายใน มักใช้สำหรับการจัดการกับข้อมูลอนุกรมเวลา

## ภาพรวม
โครงข่ายประสาทเทียมแบบดั้งเดิมเป็นโครงข่ายที่ค่าที่ป้อนเข้าจะเคลื่อนไปยังหน่วยที่อยู่ถัดไปโดยไม่มีการย้อนกลับมายังหน่วยเดิม เรียกว่าเป็นโครงข่ายประสาทแบบป้อนไปข้างหน้า ในทางกลับกัน โครงข่ายประสาทแบบวนซ้ำนั้นจะมีวงจรอยู่ภายใน กล่าวคือข้อมูลที่ออกจากหน่วยหนึ่งถูกป้อนเข้าให้หน่วยเดิมอีกครั้ง

โครงข่ายประสาทแบบวนซ้ำสามารถใช้สถานะภายใน (หน่วยความจำ) เพื่อประมวลผลลำดับค่าป้อนเข้าใด ๆ ซึ่งทำให้สามารถแสดงพฤติกรรมที่เปลี่ยนไปตามเวลาสำหรับอนุกรมเวลาได้ ซึ่งทำให้สามารถนำไปใช้กับปัญหาต่าง ๆ เช่น การรู้จำลายมือเขียน ซึ่งเชื่อมต่อกันอย่างไม่มีการแบ่งแยก และการรู้จำคำพูด

## อ้างอิง

หมวดหมู่:โครงข่ายประสาทเทียม
หมวดหมู่:ปัญญาประดิษฐ์
ทรานส์ฟอร์เมอร์ (แก้ความกำกวม)

**ทรานส์ฟอร์เมอร์** (transformer) อาจหมายถึง
* หม้อแปลงไฟฟ้า
* ทรานส์ฟอร์เมอร์ - สถาปัตยกรรมการเรียนรู้ของเครื่อง
* ทรานส์ฟอร์เมอร์ (ภาพยนตร์) - ภาพยนตร์สารคดีของแคนาดา

## ดูเพิ่ม
* ทรานส์ฟอร์เมอร์ส
ส่วนที่เหลือของโลก

thumb|ธงที่ใช้แทน "ส่วนที่เหลือของโลก" ในเว็บไซต์ลงคะแนนเสียงของการประกวดเพลงยูโรวิชัน

ในการแข่งขันกีฬาและเกมระดับนานาชาติ **ส่วนที่เหลือของโลก** หรือ **ประเทศอื่นๆ** มักหมายถึงทีมผู้เล่นจากประเทศหลายประเทศแข่งขันกับบุคคลคนเดียวหรือทีมจากกลุ่มเดียว เช่น สโมสรหรือประเทศ

## ภาพรวม
เนื่องจากทีมส่วนที่เหลือของโลกมักมีประสบการณ์น้อยมากในการเล่นร่วมกันหรือทำงานเป็นทีม ความสามารถของทีมจึงไม่ถือเป็นตัวบ่งชี้ความสามารถที่แท้จริงไม่ว่าจะในแข่งขันในฐานะส่วนบุคคลหรือในฐานะสมาชิกของทีมประจำของพวกเขา ดังนั้นเกมที่เล่นกับทีมส่วนที่เหลือของโลกจึงมักไม่ถือเป็นการแสดงความสามารถที่แท้จริงของส่วนที่เหลือของโลกหรือทีมที่แข่งขันกับพวกเขา ดังนั้น การแข่งขันกับทีมที่เหลือของโลกจึงมักจัดขึ้นเป็นงานครั้งเดียว ไม่ว่าจะเป็นเกมกระชับมิตรหรือเพื่อวัตถุประสงค์พิเศษที่ไม่ใช่การแข่งขัน เช่น ความช่วยเหลือระหว่างประเทศ หรือการรำลึก

อย่างไรก็ตาม งานบางงานดังกล่าวสามารถจัดการแข่งขันที่น่าตื่นตาตื่นใจและเข้มข้นได้ เช่น เกมหมากรุกระหว่างแกรี คาสปารอฟและส่วนที่เหลือของโลกในปี 1999 และการแข่งขันหมากรุกแมตช์สหภาพโซเวียตและรัสเซียปะทะส่วนที่เหลือของโลก

## ในการแข่งขันกีฬา
ในกีฬารักบี้ ทีมสัญชาติอื่นได้ลงแข่งขันตั้งแต่ปี 1904 ถึง 1975 ในรักบี้ยูเนียน โดยทีมบริติชแอนด์ไอริชไลออนส์ปะทะทีมส่วนที่เหลือของโลกที่ 15 ในปี 1986

ในกีฬาบาสเก็ตบอล การแข่งขันไชรซิงสตาร์สชาเลนจ์ของเอ็นบีเอเผชิญหน้ากับทีมสหรัฐอเมริกากับทีมโลกตั้งแต่ปี 2015

## ในการแข่งขันอื่นๆ
### การประกวดเพลงยูโรวิชัน
ในวันที่ 22 พฤศจิกายน ค.ศ. 2022 สหภาพการแพร่สัญญาณวิทยุและโทรทัศน์แห่งยุโรปได้ประกาศว่าตั้งแต่ปี 2023 การประกวดเพลงยูโรวิชันจะรวมผลการลงคะแนนเสียงจากผู้ลงคะแนนจากประเทศที่ไม่ได้เข้าร่วมเป็นครั้งแรก ผู้ชมจากประเทศเหล่านี้จะสามารถลงคะแนนเสียงในรายการทั้งหมด โดยคะแนนเสียงจะถูกรวมและแสดงเป็นคะแนนชุดเดียวกันในชื่อ "ส่วนที่เหลือของโลก"

## อ้างอิง

หมวดหมู่:ภาพพจน์
RNN

**RNN** เป็นตัวย่อ อาจหมายถึง

* โครงข่ายประสาทแบบสุ่ม (random neural network)
* โครงข่ายประสาทแบบเวียนซ้ำ (recurrent neural network)
* โครงข่ายประสาทแบบเวียนเกิด (recursive neural network)
วัดพระธาตุ (จังหวัดกำแพงเพชร)

**วัดพระธาตุ** เป็นโบราณสถานร้างตั้งอยู่กลางเมืองโบราณกำแพงเพชร อุทยานประวัติศาสตร์กำแพงเพชร ในตำบลในเมือง อำเภอเมืองกำแพงเพชร จังหวัดกำแพงเพชร ระหว่างถนนราชดำเนิน 2 กับซอยปิ่นดำริห์ ทางตะวันออกของวัดพระแก้วในเขตเทศบาลเมืองกำแพงเพชร แผนผังบริเวณวัดเป็นรูปสี่เหลี่ยมผืนผ้า มีลักษณะคล้ายแผนผังของวัดสระศรีที่เมืองสุโขทัยเก่า กำแพงวัดก่อด้วยศิลาแลงปนอิฐ 

วัดพระธาตุเป็นวัดหลวงโบราณประจำเมืองกำแพงเพชร รูปแบบสถาปัตยกรรมสกุลช่างเมืองกำแพงเพชร สันนิษฐานว่าสร้างขึ้นภายหลังวัดพระแก้ว

สิ่งก่อสร้างประกอบด้วยวิหารเหลือเฉพาะส่วนฐานที่ก่อด้วยศิลาแลง ข้างบนฐานปรากฏโคนเสาสีเหลี่ยมอยู่หลายต้น ด้านหลังวิหารเป็นเจดีย์ประธานลักษณะแบบทรงระฆังก่ออิฐสภาพค่อนข้างสมบูรณ์ มีระเบียงคดรูปสี่เหลี่ยมผืนผ้าล้อมรอบเจดีย์ประธาน ระเบียงคดจะเชื่อมต่อกับฐานวิหาร ส่วนท้ายของวิหารล้ำเข้ามาอยู่ในระเบียงคด ด้านหน้าฐานวิหารมีเจดีย์รายทรงระฆังก่อด้วยอิฐ 2 องค์ และประตูซุ้มยอด เป็นประตูทางเข้าออกวัด ตั้งอยู่ด้านหน้าวิหาร ก่อด้วยศิลาแลง

## อ้างอิง

พระธาตุ
หมวดหมู่:อุทยานประวัติศาสตร์กำแพงเพชร
หมวดหมู่:โบราณสถานในจังหวัดกำแพงเพชร
เจดี แวนซ์

สิบเอก **เจมส์ เดวิด แวนซ์** (ชื่อเดิม **เจมส์ ดอนัลด์ โบว์แมน**; เกิด 2 สิงหาคม ค.ศ. 1984) เป็นนักการเมือง นักเขียน และทหารผ่านศึกชาวอเมริกัน ปัจจุบันดำรงตำแหน่งรองประธานาธิปดีสหรัฐคนที่ 50 ภายใต้การนำของประธานาธิปดีดอนัลด์ ทรัมป์ แวนซ์ดำรงตำแหน่งสมาชิกวุฒิสภาสหรัฐ จากรัฐโอไฮโอ จากปี ค.ศ. 2023 ถึงปี ค.ศ. 2025

หลังจากจบมัธยมปลาย แวนซ์เข้าร่วมเหล่านาวิกโยธินสหรัฐ ทำหน้าที่เป็นนักข่าวทหารตั้งแต่ปี ค.ศ. 2003 ถึง 2007 แวนซ์สำเร็จการศึกษาจากมหาวิทยาลัยโอไฮโอสเตต และคณะนิติศาสตร์ของมหาวิทยาลัยเยล เขาฝึกฝนเป็นทนายความของบริษัทในช่วงสั้นๆ ก่อนที่จะเริ่มต้นอาชีพในอุตสาหกรรมเทคโนโลยีในฐานะผู้ร่วมทุน บันทึกความทรงจำของเขาชื่อ *Hillbilly Elegy* ได้รับการตีพิมพ์ในปี ค.ศ. 2016 ก่อนดัดแปลงเป็นภาพยนตร์ในปี ค.ศ. 2020

แวนซ์ชนะการเลือกตั้งสมาชิกวุฒิสภาสหรัฐในปี ค.ศ. 2022 เอาชนะทิม ไรอัน จากพรรคเดโมแครต โดยก่อนหน้านี้ แวนซ์ออกตัวคัดค้านดอนัลด์ ทรัมป์ในการเลือกตั้งปี ค.ศ. 2016 แต่หลังจากที่ทรัมป์ชนะการเลือกตั้งและดำรงตำแหน่งประธานาธบิดีสหรัฐ แวนซ์ก็กลายเป็นผู้สนับสนุนที่เข้มแข็งของทรัมป์มาโดยตลอด กระทั่งในปี ค.ศ. 2024 ทรัมป์ได้เลือกเขาให้เป็นคู่สมัครลงตำแหน่งรองประธานาธิบดีสหรัฐในที่ประชุมใหญ่ของพรรคริพับลิกัน 

แวนซ์ดำรงตำแหน่งสมาชิกวุฒิสภาสหรัฐ จากรัฐโอไฮโอ จนกระทั่งลาออกจากตำแหน่งเพื่อเตรียมดำรงตำแหน่งรองประธานาธิปดีสหรัฐในปี ค.ศ. 2025 แวนซ์เป็นรองประธานาธิปดีที่อายุน้อยที่สุดอันดับสามในประวัติศาสตร์สหรัฐ และเป็นคนแรกที่เกิดในยุคมิลเลนเนียล

แวนซ์มีลักษณะทางการเมืองคือ อนุรักษนิยมทางชาติ และประชานิยมฝ่ายขวา เขาอธิบายตัวเองว่าเป็นสมาชิกของลัทธิหลังเสรีนิยม จุดยืนทางการเมืองของเขาคือ ต่อต้านการทำแท้ง การสมรสเพศเดียวกัน การควบคุมปืน และการช่วยเหลือทางการทหารในยูเครน แวนซ์เป็นวิจารณ์อย่างตรงไปตรงมาเกี่ยวกับภาวะไร้บุตร และยอมรับว่าเทววิทยาคาทอลิก มีอิทธิพลต่อจุดยืนทางสังคมการเมืองของเขา

## หมายเหตุ

## อ้างอิง

หมวดหมู่:รองประธานาธิบดีสหรัฐ
หมวดหมู่:นักเขียนชาวอเมริกัน
หมวดหมู่:นักการเมืองอเมริกัน
หมวดหมู่:บุคคลจากรัฐโอไฮโอ
หมวดหมู่:พรรคริพับลิกัน (สหรัฐ)
หมวดหมู่:นาวิกโยธินชาวอเมริกันในสงครามอิรัก
Estola alternata

***Estola alternata*** เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากประเทศบราซิล

## อ้างอิง
หอประชุมจตุมุข

**หอประชุมจตุมุข** (, ; *สาลสันนิสีทจตุมุข*) เป็นโรงละครในพนมเปญ ประเทศกัมพูชา มีลักษณะเป็นโถงรูปพัดและถือเป็นหนึ่งในผลงานออกแบบที่เลื่องชื่อที่สุดของสถาปนิก วัณณ์ โมลีวัณณ์ นับตั้งแต่การก่อสร้างในปี 1961 หอประชุมนี้ได้รับการเรียกขานให้เป็นหนึ่งใน "จุดหมายตาและสิ่งปลูกสร้างของรัฐเอกราชใหม่รัฐนี้"

หอประชุมเปิดใช้งานครั้งแรกในปี 1961 ภายใต้ชื่อ *La salle de conférence Chaktomuk* และใช้งานสำหรับการพบปะทางรัฐและทางศาสนาจนกระทั่งปี 1975 ในปี 1961 มีการจัดการประชุมของสมาคมพุทธศาสนิกชนโลกที่มีผู้แทนจากมากกว่ายี่สิบประเทศที่นี่ ถือเป็นการประชุมนานาชาติแรกที่จัดที่จตุมุข หอประชุมจตุมุขและโรงละครสุรมริตในทศวรรษ 1980 เรื่อยมา ได้กลายมาเป็นสัญลักษณ์ของการฟื้นฟูวัฒนธรรมหลังกัมพูชาผ่านพ้นระยะเวลาสี่ปีของเขมรแดง

หอประชุมมีขนาด 850 ที่นั่ง และออกแบบให้เป็นพื้นที่เปิดที่สามารถใช้งานได้หลายแบบ นอกจากนี้ยังมีการออกแบบให้มีการระบายอากาศจากพื้นลอยขึ้นไปหาหลังเวที ซึ่งช่วยระบบไหลเวียนอากาศของอาคาร วัณณ์ออกแบบหอประชุมนี้ให้เป็นการตีความใหม่ (reinterpretation) ของหลังคาพระราชวังหลวงกัมพูชาซึ่งตั้งอยู่ใกล้กัน

## อ้างอิง

หมวดหมู่:หอประชุมในประเทศกัมพูชา
หมวดหมู่:สิ่งก่อสร้างโดยวัณณ์ โมลีวัณณ์
หมวดหมู่:สิ่งก่อสร้างในพนมเปญ
Estola annulata

***Estola annulata*** เป็นชนิดของด้วงในวงศ์ Cerambycidae ที่ได้รับการบรรยายโดย Johan Christian Fabricius ใน ค.ศ. 1801 ถือเป็นแมลงที่เป็นที่รู้จักจากอเมริกาใต้

## อ้างอิง
ผู้สังเกตการณ์ทางทหารแห่งสหประชาชาติ

[thumb|ผู้สังเกตการณ์ทางทหารแห่งสหประชาชาติจาก[องค์การกำกับดูแลการสงบศึกแห่งสหประชาชาติที่บริเวณที่ราบสูงโกลัน ปี พ.ศ. 2556]]
**ผู้สังเกตการณ์ทางทหารแห่งสหประชาชาติ** () คือนายทหารที่สหประชาชาติส่งไปเพื่อสนับสนุนภารกิจของสหประชาชาติหรือปฏิบัติการสันติภาพ ผู้สังเกตการณ์ซึ่งเรียกกันว่า "หูและตา" ของคณะมนตรีความมั่นคงแห่งสหประชาชาติ ทำหน้าที่ต่าง ๆ มากมาย ขึ้นอยู่กับขอบเขต วัตถุประสงค์ และสถานะของคณะผู้แทนสหประชาชาติที่ตนสังกัดอยู่ โดยทั่วไปแล้ว ผู้สังเกตการณ์ทางทหารแห่งสหประชาชาติ (UNMO) มีหน้าที่ติดตามและประเมินข้อตกลงหลังความขัดแย้ง เช่น การหยุดยิงหรือการสงบศึก การถอนกำลังทหาร หรือการรักษาเขตกันชนที่เป็นกลาง ผู้สังเกตการณ์มักจะได้รับการฝึกอบรมพิเศษเพื่อให้แน่ใจว่ามีความเป็นกลาง การทูต และเทคนิคการลดระดับความรุนแรง

## ภาระหน้าที่และความรับผิดชอบ
* ติดตามข้อตกลงต่าง ๆ เกี่ยวกับการหยุดยิง การถอนกำลัง และการปลอดทหาร
* การลาดตระเวนทางบก ทางทะเล และทางอากาศของทั้งสองฝ่ายที่มีความขัดแย้ง รวมถึงพื้นที่ตามแนวการเผชิญหน้า
* ลาดตระเวนเขตปลอดทหาร
* ช่วยแก้ไขปัญหาในท้องถิ่น (สังคม เศรษฐกิจ ฯลฯ) โดยประสานงานกับทุกฝ่ายที่ขัดแย้ง
* สอบสวนข้อกล่าวหาเรื่องการรุกรานหรือละเมิดการหยุดยิง

## คณะผู้แทนในกัศมีร์
เป็นคณะผู้แทนสังเกตการณ์ในช่วงแรกและยังคงปฏิบัติงานอยู่ คือ คณะผู้แทนสังเกตการณ์ทางทหารของสหประชาชาติในอินเดียและปากีสถาน (UNMOGIP) ซึ่งก่อตั้งขึ้นที่ชายแดนอินเดีย-ปากีสถานในปี พ.ศ. 2492 เพื่อติดตามการหยุดยิงที่คณะมนตรีความมั่นคงแห่งสหประชาชาติเรียกร้อง
* ที่ตั้งและสำนักงานใหญ่: แนวหยุดยิงในรัฐชัมมูและแคชเมียร์ โดยมีจุดจอดหลักในเมืองราวัลปินดี ประเทศปากีสถาน / ศรีนคร ประเทศอินเดีย
* ผู้สังเกตการณ์หลัก: พลเอก ดรากูติน เรพินซ์ แห่งโครเอเชีย แต่งตั้งโดย โคฟี แอนนัน
* ผู้สังเกตการณ์ที่เข้าร่วม: เจ้าหน้าที่ทหารและพลเรือน 113 ราย จาก 8 ประเทศ
* ผู้เสียชีวิต: 11 ราย
* กรอบเวลา: 
** พ.ศ. 2492–2557 ในอินเดีย เนื่องจากอินเดียขอให้ทีมงานของสหประชาชาติออกจากพื้นที่เดลี
** พ.ศ. 2492–ปัจจุบัน ในปากีสถาน

## คณะผู้แทนที่คล้ายกันในติมอร์-เลสเต
* ที่ตั้งและสำนักงานใหญ่: สาธารณรัฐประชาธิปไตยติมอร์-เลสเต ซึ่งมีตำแหน่งสำคัญในเมืองดิลี ซึ่งเคยเป็นติมอร์ตะวันออก
* เจ้าหน้าที่สังเกตการณ์เบื้องต้น: อาตุล คาเร ได้รับการแต่งตั้งโดย โคฟี แอนนัน
* ผู้สังเกตการณ์ที่เข้าร่วม: 34 ราย โดย 1,600 รายสนับสนุนตำรวจสหประชาชาติ
* กรอบเวลา: พ.ศ. 2549–ปัจจุบัน ภารกิจก่อนหน้า UNAMET พ.ศ. 2542, UNTAET พ.ศ. 2542–2545, UNMISET พ.ศ. 2545–2548 และ UNOTIL พ.ศ. 2548–2549

## อ้างอิง

## แหล่งข้อมูลอื่น
* United Nations Military Observers in Ethiopia and Eritrea (UNMEE)

หมวดหมู่:องค์กรย่อยคณะมนตรีความมั่นคงแห่งสหประชาชาติ
โบสถ์ยิวปรเทศิ

**โบสถ์ยิวปรเทศิ** หรือ **โบสถ์ยิวมัฏฏาญเจริ** (; ) เป็นโบสถ์ยิวในเมืองเก่ามัฏฏาญเจริ ย่านประวัติศาสตร์ในนครโกจจิ รัฐเกรละ ประเทศอินเดีย สร้างขึ้นในปี 1568 โดยซามุเอล คัสตีล (Samuel Castiel), ดาวิด เบลีลา (David Belila) และ โยเซฟ เลวี (Joseph Levi) สำหรับรองรับชุมชนชาวยิวปรเทศิที่กำลังเฟื่องฟูในโกจจิ ชุมชนชาวยิวในโกจจิในเวลานั้นประกอบด้วยชาวยิวมลาบาร์ดั้งเดิม และยิวเซฟาร์ดิกที่อพยพลี้ภัยมาจากไปบีเรีย โบสถ์ยิวนี้ถือเป็นโบสถ์ยิวที่เก่าแก่ที่สุดที่ยังคงใช้งานอยู่ ในรัฐสมาชิกเครือจักรภพแห่งประชาชาติ ชื่อของโชสถ์ยิว *ปรเทศิ* มีความหมายว่า "คนต่างประเทศ"

ในจำนวนโบสถ์ยิวเจ็ดหลังในเมืองเก่าโกจจิ มีเพียงหลังนี้ที่ยังเปิดใช้งานประกอบศาสนพิธีอยู่ อาคารในโบสถ์ยิวมีรวมสี่หลังย่อย และสร้างขึ้นติดกับวิหารของวังมัฏฏาญเจริบนที่ดินที่ซึ่งกษัตริย์แห่งโกจจิ เกศวะ รามวรรม มอบให้เป็นสาธารณกุศล

## อ้างอิง

หมวดหมู่:โบสถ์ยิวในประเทศอินเดีย
หมวดหมู่:สิ่งก่อสร้างในรัฐเกรละ
หมวดหมู่:โกจจิ
วิหารตะเลจู

**วิหารตะเลจู** เป็นโบสถ์พราหมณ์ที่อุทิศแด่ตะเลจูภวานี เทพนารีของราชวงศ์มัลลาแห่งเนปาล สร้างขึ้นใน ค.ศ. 1564 โดย Mahendra Malla และตั้งอยู่ในหนุมานโฒกา จัตุรัสกาฐมาณฑุดูร์บาร์ แหล่งมรดกโลกของยูเนสโก ข้างในวิหารมีเทวรูปที่อุทิศแด่ตะเลจูภวานีและกุมารีเทวี วิหารตะเลจูเปิดเพียงครั้งเดียวต่อปีในวันทะไสม

## ภาพ

File:Durbarsquare after earthquake 13.JPG|วิหารตะเลจูหลังแผ่นดินไหวใน ค.ศ. 2015
File:Taleju Temple 02.jpg|วิหารตะเลจูมองจากทางเข้า


## อ้างอิง

## แหล่งข้อมูลอื่น
* 

หมวดหมู่:โบสถ์พราหมณ์ในอำเภอกาฐมาณฑุ
หมวดหมู่:อำเภอกาฐมาณฑุ
หมวดหมู่:จัตุรัสกาฐมาณฑุดูร์บาร์
หมวดหมู่:แหล่งมรดกโลกในประเทศเนปาล
หมวดหมู่:สถาปัตยกรรมเนวา
ความงามของศิลปไทย

***ความงามของศิลปไทย*** เป็นหนังสือเกี่ยวกับศิลปะไทย แต่งโดย น. ณ ปากน้ำ พิมพ์ครั้งแรก พ.ศ. 2510 สำนักพิมพ์โอเดียนสโตร์ ได้รับเลือกใน พ.ศ. 2541 ให้เป็น 1 ในหนังสือดี 100 เล่มที่คนไทยควรอ่าน

น. ณ ปากน้ำ ได้รับแรงบันดาลใจ จากการอ่านบันทึกของบาทหลวงเดอ ชัวชี ที่เดินทางเข้ามาในอยุธยา เมื่อ พ.ศ. 2228 บาทหลวงท่านนี้ได้พบเห็นตั้งแต่ขนบธรรมเนียม วัฒนธรรมและศิลปะของไทยสมัยสมเด็จพระนารายณ์

น. ณ ปากน้ำ เขียนในลักษณะบทความผ่านมุมมองและสายตาแบบศิลปิน โดยมีเป้าหมายเพื่ออธิบายเอกลักษณ์และคุณค่าความงามของศิลปินไทยว่าเก่าแก่ ยิ่งใหญ่ และงดงามในระดับเทียบได้กับงานศิลปะในโลกตะวันตก อาจกล่าวได้ว่าเป็นงานเขียนที่เสมือนการสืบทอดและต่อยอดแนวทางของศิลป์ พีระศรี

หนังสือเล่าเรื่องศิลปะตั้งแต่สมัยสุโขทัยเรื่อยมา จนถึงสมัยรัตนโกสินทร์โดยเป็นไปในลักษณะของการอธิบายภาพ พร้อมกับการยกตัวอย่างภาพ จากการสำรวจตามวัดต่าง ๆ ของเมืองไทย เช่น ภาพเขียนในผนังโบสถ์วัดสุวรรณารามราชวรวิหาร เขตบางกอกน้อย กรุงเทพมหานคร ภาพเขียนของขรัวอินโข่งที่วัดบวรนิเวศราชวรวิหาร ด้านงานประติมากรรมกล่าวถึงผลงานตั้งแต่สมัยแรกจนมาถึงยุคของศิลปะสมัยในยุคที่เขียนหนังสือเล่มนี้ด้วย โดยมากเน้นถึงการสร้างพระพุทธรูป ศิลปะล้านนา ตลอดจนการพรรณนาถึงประวัติโดยสังเขปของศิลปินไทยบางคนที่ควรยกย่อง ผู้เขียนใช้วิธีการเล่าเรื่องแทรกไปกับการพรรณนาความงาม สภาพของสิ่งที่พบเห็นและการเสนอแนวความคิดของผู้เขียนในด้านต่าง ๆ ตลอดจนในแง่ของการอนุรักษ์

## อ้างอิง

หมวดหมู่:วรรณกรรมไทย
หมวดหมู่:หนังสือดี 100 เล่มที่คนไทยควรอ่าน
หมวดหมู่:ศิลปะไทย
ดับเบิลยูดับเบิลยูอี วิมินส์คราวน์จูลแชมเปียนชิป

**ดับเบิลยูดับเบิลยูอี วิมินส์คราวน์จูลแชมเปียนชิป** เป็นแชมป์มวยปล้ำอาชีพที่ก่อตั้งโดย WWE ซึ่งเป็นรายการแข่งขันมวยปล้ำอาชีพของอเมริกา โดยจะป้องกันแชมป์ทุกปีในงานมวยปล้ำอาชีพ Crown Jewel แชมป์คนแรกคือ Liv Morgan

แชมป์ประเภทชายคือ ดับเบิลยูดับเบิลยูอี คราวน์จูลแชมเปียนชิป

## อ้างอิง

หมวดหมู่:เข็มขัดของดับเบิลยูดับเบิลยูอี
สำนักงานสหประชาชาติในติมอร์ตะวันออก

**สำนักงานสหประชาชาติในติมอร์ตะวันออก** () สนับสนุนการพัฒนาศักยภาพของสถาบันของรัฐที่สำคัญ รวมทั้งตำรวจแห่งชาติติมอร์-เลสเต (PNTL) เพื่อเสริมสร้างการปกครองที่เป็นประชาธิปไตยและช่วยสร้างสันติภาพในติมอร์-เลสเตต่อไป กองกำลังที่ปรึกษาทางเทคนิคของตำรวจสหประชาชาติยังคงให้การฝึกอบรมเฉพาะทางแก่ตำรวจของประเทศ ซึ่งก็คือ Policia Nacional de Timor-Leste (PNTL) สำหรับหน่วยตอบโต้และแทรกแซงอย่างรวดเร็ว ที่ปรึกษาทางเทคนิคยังมีหน้าที่รับผิดชอบในการฝึกอบรมในด้านเฉพาะทาง เช่น การต่อต้านการก่อการร้าย, นิติวิทยาศาสตร์ และถ่ายทอดทักษะการจัดการให้กับตำรวจแห่งชาติในทุกเขตของติมอร์-เลสเต
left|thumb|การฝึกเจ้าหน้าที่ตำรวจแห่งชาติติมอร์-เลสเต
ตามมติคณะผู้แทนสนับสนุนติมอร์ตะวันออกของสหประชาชาติ คณะมนตรีความมั่นคงแห่งสหประชาชาติได้ผ่านมติ 1599 อนุญาตให้มีกิจกรรมสร้างสันติภาพโดยจัดตั้งสำนักงานสหประชาชาติในติมอร์ตะวันออก (UNOTIL) สำนักงานสหประชาชาติในติมอร์ตะวันออกเริ่มต้นเมื่อวันที่ 20 พฤษภาคม พ.ศ. 2548 และมีคำสั่งให้ดำเนินการเป็นเวลาหนึ่งปีจนถึงวันที่ 19 พฤษภาคม 2549 มติ 1677 ของคณะมนตรีความมั่นคงแห่งสหประชาชาติได้ขยายคำสั่งของสำนักงานสหประชาชาติในติมอร์ตะวันออกออกไปหนึ่งเดือนหลังจากวันหมดอายุ ในขณะที่กองกำลังจากประเทศสมาชิกอินเตอร์เฟต ในอดีตเดินทางมาเพื่อทำหน้าที่รักษาสันติภาพ โดยกองกำลังหลักมาจากออสเตรเลียภายใต้ปฏิบัติการแอสทิวท์ จากนั้นคำสั่งของสำนักงานสหประชาชาติในติมอร์ตะวันออกก็ได้รับการขยายเวลาออกไปอีกครั้งจนถึงวันที่ 25 สิงหาคม 2549

## อ้างอิง

## แหล่งข้อมูลอื่น
* United Nations Mission In Support of East Timor (UNMISET) web page

หมวดหมู่:ปฏิบัติการของสหประชาชาติในติมอร์-เลสเต
หมวดหมู่:ความสัมพันธ์ระหว่างประเทศของประเทศติมอร์-เลสเต
หมวดหมู่:รัฐบาลติมอร์-เลสเต
หมวดหมู่:ก่อตั้งในประเทศติมอร์-เลสเตในปี พ.ศ. 2548
หมวดหมู่:หน่วยงานภาครัฐที่ก่อตั้งในปี พ.ศ. 2548
หมวดหมู่:ประเทศติมอร์-เลสเตในคริสต์ทศวรรษ 2000
หมวดหมู่:ประเทศติมอร์-เลสเตในคริสต์ทศวรรษ 2010
พิพิธภัณฑ์อังกอร์พาโนรามา

**พิพิธภัณฑ์อังกอร์พาโนรามา** () หรือ **พิพิธภัณฑ์สัพวะทัสสะนะอังคะระ** () เป็นพิพิธภัณฑ์ในเสียมเรียบ ประเทศกัมพูชา

## ประวัติศาสตร์
พิพิธภัณฑ์นี้สร้างโดยบริษัทสัญชาติเกาหลีเหนือ มันซูแดอาร์ตสตูดิโอ ร่วมกับ องค์การอัปซารา พิพิธภัณฑ์เริ่มก่อสร้างในปี 2011 โดยบริษัทมันซูแดจากเกาหลีเหนือเป็นผู้ออกแบบโครงสร้างร่วมกับคณะกรรมการจากรัฐบาลกัมพูชา รัฐบาลของประเทศเกาหลีเหนือลงทุนในโครงการนี้ถึง 24 ล้านดอลล่าร์สหรัฐ พิพิธภัณฑ์เปิดในเดือนธันวาคม 2015 หนึ่งในศิลปินที่ทำงานออกแบบสร้างพิพิธภัณฑ์คือชาวเกาหลีเหนือ คิม เช ชึง (Kim Je Jung) ผู้สร้างประติมากรรมให้กับศูนย์วัฒนธรรม António Agostinho Neto Cultural Center ในประเทศแองโกลา ในปี 2020 รัฐบาลกัมพูชาปิดธุรกิจจำนวนมากที่เป็นของเกาหลีเหนือในกัมพูชาหลังสหประชาชาติประกาศคว่ำบาตร ซึ่งรวมถึงการปิดพิพิธภัณฑ์นี้ด้วย

## ของสะสม
ภายในพิพิธภัณฑ์มีภาพเขียนฝาผนังทุกทิศทางที่แสดงภาพสมัยอาณาจักรพระนครในศตวรรษที่ 12 ขนาดยาว 123 เมตร สูง 13 เมตร สร้างสรรค์โดยศิลปิน 63 คน ในเวลาหนึ่งปีครึ่ง ภาพเขียนอื่น ๆ ของพิพิธภัณฑ์เช่น ภาพเขียนกษัตริย์ชัยวรมันที่เจ็ดบนช้างนำทัพ รายละเอียดทางประวัติศาสตร์ของภาพเขียนต่าง ๆ ในพิพิธภัณฑ์อยู่ภายใต้การดูแลและตรวจสอบโดยกระทรวงวัฒนธรรมของกัมพูชา นอกจากนี้แล้วยังมีแบบจำลองต่าง ๆ แสดงโบราณสถานในกัมพูชา ภาพเขียนพระพุทธเจ้าแย้มสรวลแบบบายน นิทรรศการเกี่ยวกับสงครามจาม-เวียดนามในปี 1471 และการก่อสร้างของปราสาทบายน ภาพถ่ายแสดงศิลปินชาวเกาหลีเหนือสร้างสรรค์ภาพเขียนของพิพิธภัณฑ์ และชุดภาพยนตร์สามมิติเกี่ยวกับวิวัฒนาการของอาณาจักรพระนคร

## อ้างอิง
ซุ้มประตูการรวมชาติ

**ซุ้มประตูการรวมชาติ** () หรือ **อนุสรณ์กฎบัตรหลักสามประการเพื่อการรวมคืนชาติ** เป็นซุ้มประตูอนุสรณ์ในเปียงยางใต้ ประเทศเกาหลีเหนือ เปิดในเดือนสิงหาคม ค.ศ. 2001 เพื่อระลึกถึงข้อเสนอการรวมชาติเกาหลีที่ผลักดันโดยคิม อิล-ซ็อง ตัวโครงสร้างทำมาจากคอนกรีตและสร้างครอบทางหลวงสายรวมชาติที่วิ่งจากเปียงยางไปเขตปลอดทหาร ซุ้มประตูนี้ปรากฏบนดวงตราไปรษณียากรจาก ค.ศ. 2002, ค.ศ. 2015, ค.ศ. 2016 และ ค.ศ. 2021 ก่อนที่จะถูกรื้อถอนในต้น ค.ศ. 2024

## ประวัติศาสตร์
เกาหลีเหนือเริ่มการก่อสร้างซุ้มประตูในวันที่ 14 สิงหาคม ค.ศ. 1999 และตั้งใจจะแล้วเสร็จในวันที่ 15 สิงหาคม ค.ศ. 2000 ซึ่งตรงกับวันครอบรอบ 55 ปี การปลดแอกเกาหลีจากญี่ปุ่น การก่อสร้างแล้วเสร็จในเดือนสิงหาคม ค.ศ. 2001 โดยหนังสือพิมพ์ของรัฐ *[[Rodong Sinmun]]* รายงานถึงอนุสรณ์นี้ว่าเป็น "อนุสรณ์สถานใหญ่ที่ระลึกถึงแผนการใหญ่ 10,000 ปีของยุคสมัยแห่งพรรคแรงงานเกาหลี"

### การรื้อถอน
ในเดือนธันวาคม ค.ศ. 2023 คิม จ็อง-อึน กล่าวโทษเกาหลีใต้ว่ากลายมาเป็น "ฐานทัพและฐานอาวุธนิวเคลียร์" ของสหรัฐ ท่ามกลางการฝึกทางทหารของสหรัฐและการประจำการของทหารสหรัฐใกล้กับคาบสมุทรเกาหลี  และประกาศพร้อมกันว่าเขาได้ปัดตกความเป็นไปได้ในการรวมชาติกับเกาหลีใต้โดยสันติ และเกาหลีเหนือจะต้องเปลี่ยนความสัมพันธ์กับเกาหลีใต้โดยรากฐาน

ในเดือนมกราคม ค.ศ. 2024 คิมได้ประกาศให้มีการรื้อถอนซุ้มประตูการรวมชาติ ในฐานะส่วนหนึ่งของการละทิ้งเป้าหมายในการรวมชาติโดยสันติ ในสุนทรพจน์ที่การประชุมสภาประชาชนในวันที่ 15 มกราคม คิมเรียกอนุสรณ์นี้ว่า "อุจาดตา" (eyesore)

ซุ้มประตูถูกรื้อถอนระหว่างวันที่ 19 และ 23 มกราคม ค.ศ. 2024 ตามที่ปรากฏบนภาพถ่ายดาวเทียม ข่าวการรื้อถอนซุ้มประตูการรวมชาติได้รับการยืนยันโดยกระทรวงการรวมชาติของเกาหลีใต้ในวันที่ 24 มกราคม ค.ศ. 2024

## การออกแบบ
ซุ้มประตูมีลักษณะเป็นรูปสตรีเกาหลีสองคนในชุดฮันบก แทนเกาหลีเหนือและใต้ โน้มตัวมาข้างหน้าเข้าหากัน ร่วมกันถือแผนที่การรวมชาติเกาหลี ส่วนล่างของซุ้มประตูเป็นประติมากรรมโลหะสัมฤทธิ์นูนต่ำ แสดงเหตุการณ์ขบวนการเอกราชเกาหลี ความกว้างของซุ้มประตูที่ 61.5 เมตร เป็นตัวเลขแทนการประกาศร่วมของเกาหลีเหนือและใต้ ในวันที่ 15 มิถุนายน 2000 (ตัวเลขของวันที่และเดือนเรียงกลับเป็นเลข 615) และความสูงที่ 30 เมตร แทนหลักสามประการของการรวมชาติ


REUNIFICATION_MONUMENT_PYONGYANG_DPR_KOREA_OCT_2012_(8150413808).jpg|ซุ้มประตูยามค่ำคืน
File:Arch of Reunification, North Korea 09.JPG|ยอดของซุ้มประตู รูปคาบสมุทรเกาหลี
File:Arch of Reunification, North Korea 04.JPG|ประติมากรรมนูนต่ำที่ฐาน
File:Arch of Reunification, North Korea 05.JPG|ประติมากรรมนูนต่ำที่ฐาน


## อ้างอิง

หมวดหมู่:ช่องโค้งและโครงสร้างทรงโค้ง
หมวดหมู่:สิ่งก่อสร้างในเปียงยาง
หมวดหมู่:ประติมากรรมรูปสตรี
หมวดหมู่:รูปปั้นในประเทศเกาหลีเหนือ
หมวดหมู่:สิ่งก่อสร้างที่ถูกรื้อถอน
ปฏิบัติการสหประชาชาติในบุรุนดี

**ปฏิบัติการสหประชาชาติในบุรุนดี** () ก่อตั้งโดยคณะมนตรีความมั่นคงแห่งสหประชาชาติในเดือนพฤษภาคม พ.ศ. 2547 เพื่อให้แน่ใจว่าความตกลงสันติภาพและการปรองดองอารูชาที่ลงนามเมื่อวันที่ 28 สิงหาคม พ.ศ. 2543 ยังคงดำเนินต่อไป

นอกจากนี้ ตามเงื่อนไขของข้อมติที่ 1545 ซึ่งกำหนดภารกิจนี้ ได้รับอนุญาตให้ใช้ "วิธีการที่จำเป็นทั้งหมด" เพื่อให้แน่ใจว่ามีการเคารพข้อตกลงหยุดยิง ดำเนินการปลดอาวุธ และปกป้องพลเรือนภายใต้ภัยคุกคามจากความรุนแรงทางกายภาพที่ใกล้จะเกิดขึ้น

ในช่วงแรกปฏิบัติการสหประชาชาติในบุรุนดี (ONUB) ประกอบด้วยเจ้าหน้าที่ทหาร 5,650 นาย ตำรวจพลเรือน 120 นาย และเจ้าหน้าที่สนับสนุนในรูปแบบผู้สังเกตการณ์ทางทหาร 200 นาย และเจ้าหน้าที่ฝ่ายเสนาธิการทหาร 125 นาย

ภารกิจนี้สิ้นสุดลงในวันที่ 1 มกราคม พ.ศ. 2550 เมื่อมีการโอนหน้าที่ต่าง ๆ มากมายไปยังสำนักงานบูรณาการแห่งสหประชาชาติในบุรุนดี (BINUB)

## ดูเพิ่ม
* ประเทศบุรุนดี
* สงครามกลางเมืองบุรุนดี

## อ้างอิง

## แหล่งข้อมูลอื่น
* Official Website of the Government of Burundi (in French)
* Official Website of ONUB

หมวดหมู่:สงครามกลางเมืองบุรุนดี
หมวดหมู่:การเมืองบุรุนดี
หมวดหมู่:ความสัมพันธ์ระหว่างประเทศของประเทศบุรุนดี
1545
หมวดหมู่:ประเทศบุรุนดีในคริสต์ศตวรรษที่ 21
หมวดหมู่:การปรากฏตัวของกองทหารปากีสถานในประเทศอื่น ๆ
บุรุนดี
หมวดหมู่:ประเทศบุรุนดีกับสหประชาชาติ
หมวดหมู่:ปฏิบัติการของสหประชาชาติในแอฟริกา
วัดบู๊ตท้าป

**วัดบู๊ตท้าป** (, จื่อหาน: 寧福寺, Ninh Phúc tự) เป็นวัดพุทธใกล้กับพะนังแม่น้ำโดว๊ก ในอำเภอถ่วนท้าญ จังหวัดบั๊กนิญ ประเทศเวียดนาม สร้างขึ้นในศตวรรษที่ 13 และเป็นหนึ่งในวัดพุทธที่สำคัญและมีชื่อเสียงของประเทศเวียดนาม ภายในประดิษฐานพระพุทธรูปและรูปเคารพพุทธศาสนบุคคล เช่น เจ้าแม่กวนอิม ซึ่งถือเป็นผลงานชิ้นเอกศิลปะเวียดนามในศตวรรษที่ 17 และเป็นที่รู้จักจากปรมาจารย์เซ็น ทิก เชวี้ยน เชวี้ยน (Chuyết Chuyết; 1590 - 1644) ผู้เคยเป็นเจ้าอาวาสวัด

วัดประกอบไปด้วยอาคาร 10 หลัง มีขนาดมากกว่า 100 เมตรจากตามกวานไปจนถึงหอระฆังและกุฏิสงฆ์ ภายในประดิษฐานรูปเคารพมากกว่า 50 องค์ ทั้งพระพุทธเจ้าสามพระองค์, พระมัญชุศรี (วันทู้; Văn Thù) ประทับบนสิงโตสีน้ำเงิน และพระสมันตภัทร (โฝเหี่ยน; Phổ Hiền) ประทับบนช้างเผือก รูปเคารพที่สำคัญที่สุดคือกวนอิมพันมือพันตา ซึ่งได้รับการยอมรับให้เป็นหนึ่งในประติมากรรมชั้นครูของช่างศิลป์เวียดนาม

ลักษณะสถาปัตยกรรม ประติมากรรม และการประดับภายในของวัด มีลักษณะแบบที่สามารถพบได้จำเพาะต่อศตวรรษที่ 17 วัดนี้จึงถือเป็นตัวอย่างสำคัญและคงสภาพดีที่สุดแห่งหนึ่งของศิลปกรรมเวียดนามจากยุคสมัยดังกล่าว

## ระเบียงภาพ

File:Chùa Bút Tháp.jpg|วัดบู๊ตท้าป
File:But Thap Temple - 06.jpg|ประติมากรรมไม้สมัยศตวรรษที่ 17
File:But Thap Temple - 12.jpg|เจ้าแม่กวนอิมพันมือพันตา
File:Quan âm chùa Bút Tháp 01.jpg|เจ้าแม่กวนอิมพันมือพันตา
File:Quan âm chùa Bút Tháp 02.jpg 


## อ้างอิง
รักใต้ท้องฟ้าคู่ขนาน

***รักใต้ท้องฟ้าคู่ขนาน*** เป็นภาพยนตร์ดราม่าโรแมนติกปี 2024 ที่เขียนบทและกำกับโดยผู้กำกับชาวฟิลิปปินส์ที่ได้รับรางวัล ซิกกริด อันเดรีย เบอร์นาร์โด นำแสดงโดยนักแสดงสาวชาวฟิลิปปินส์ จาเนลลา ซัลวาดอร์ และนักแสดงหนุ่มชาวไทย เมธวิน โอภาสเอี่ยมขจร ภาพยนตร์เรื่องนี้มีความหลากหลายทางวัฒนธรรมและมีฉากในฮ่องกง

ภาพยนตร์เรื่องนี้เป็นการร่วมผลิตระหว่างฟิลิปปินส์และฮ่องกง โดยสตูดิโอ 28 Squared Studios และ Two Infinity Entertainment และจัดจำหน่ายโดย วอร์เนอร์บราเธอร์สพิกเจอร์ส

## เรื่องย่อ
บอกเล่าเรื่องราวของชายหนุ่มชาวไทยชื่อปริญที่เดินทางไปฮ่องกงเพื่อตามหาแม่ที่หายไป เขาได้พบกับไอริส พนักงานโรงแรมชาวฟิลิปปินส์ที่ช่วยเขาผ่านการเรียนรู้เกี่ยวกับความรัก ความอกหัก และการเยียวยาจิตใจในเมืองที่แปลกตา ท่ามกลางความแตกต่างทางวัฒนธรรมและอัตลักษณ์ของพวกเขา

## นักแสดง

* เมธวิน โอภาสเอี่ยมขจร รับบทเป็น ปริญ

: หนุ่มโสดชาวไทยที่เดินทางไปฮ่องกงเพื่อตามหาแม่ที่หายตัวไป
* จาเนลลา ซัลวาดอร์ รับบทเป็น ไอริส / เทอา
: เจ้าของโรงแรมชาวฟิลิปปินส์ที่ทำงานในโรงแรมที่ปาริญพักอยู่
: น้องสาวของไอริส

* ริชาร์ด ฮวน รับบทเป็น ลีโอ
* ดวงใจ หิรัญศรี รับบทเป็น พิมจันทร์

## การผลิต
นักแสดงนำพบกันครั้งแรกที่กรุงเทพมหานครในเดือนพฤษภาคม 2023 และภาพยนตร์ถูกถ่ายทำในฮ่องกงตั้งแต่เดือนมิถุนายนถึงกรกฎาคม 2023 โดยมีสถานที่ถ่ายทำในเขตเก่าแก่ รวมถึงเกาลูนซิตี้ เพ็งเชา และไทโอ

ริชาร์ด ฮวน ผู้ผลิตบริหารของ 28 Squared Studios กล่าวว่า ภาพยนตร์เรื่องนี้เป็น "การสำรวจความสัมพันธ์ระหว่างมนุษย์ในโลกที่วัฒนธรรมปะทะและผสมผสานกันในทุก ๆ วัน"

ผู้กำกับเบอร์นาร์โดกล่าวว่า "เป้าหมายของฉันคือการสร้างภาพยนตร์ที่เฉลิมฉลองความเป็นเอกลักษณ์และประเพณีของแต่ละวัฒนธรรม ในขณะเดียวกันก็สำรวจธีมทั่วไปที่เชื่อมโยงเราทุกคนในฐานะมนุษย์" โปรดิวเซอร์ร่วมคริสตอฟ คาเกป กล่าวว่า "ผ่านภาพยนตร์เรื่องนี้ เราตั้งใจนำเสนอภาพที่แท้จริงของความเป็นจริงในโลกปัจจุบัน ซึ่งขอบเขตทางวัฒนธรรมเลือนรางและตัดกันมากยิ่งขึ้น"

ภาพยนตร์เรื่องนี้เป็นการผลิตครั้งแรกโดย 28 Squared Studio ที่เพิ่งก่อตั้ง ซึ่งร่วมผลิตกับ Two Infinity Entertainment จากฮ่องกง ซึ่งได้รับการสนับสนุนจาก Hong Kong Tourism Board ที่แนะนำสถานที่ถ่ายทำให้กับทีมผลิต และให้คำแนะนำในการนำลักษณะวัฒนธรรมของฮ่องกงมารวมในเรื่องราว

## การออกฉาย
28 Squared Studios ได้ประกาศว่าบริษัทได้เซ็นสัญญากับวอร์เนอร์บราเธอส์ สำหรับการจัดจำหน่ายภาพยนตร์ *รักใต้ฟ้าคู่ขนาน* ทำให้ภาพยนตร์เรื่องนี้เป็นภาพยนตร์เรื่องแรกจากฟิลิปปินส์ที่ได้รับการจัดจำหน่ายโดยสตูดิโอภาพยนตร์และความบันเทิงระดับโลกในปี 2024 ภาพยนตร์เรื่องนี้ถูกแนะนำอย่างเป็นทางการในงานที่จัดขึ้นเมื่อวันที่ 5 มีนาคมในมะนิลา โดยในงานนี้ได้มีการเปิดเผยโปสเตอร์อย่างเป็นทางการและวันที่ออกฉายด้วย

*รักใต้ฟ้าคู่ขนาน* มีการฉายรอบปฐมทัศน์ระดับโลกในงาน เอเชียน ฟิล์ม อวอร์ดส์ ครั้งที่ 17 ในฮ่องกง ซึ่งจัดขึ้นในวันที่ 11 มีนาคม 2024 หลังจากนั้น ภาพยนตร์เรื่องนี้เข้าฉายในโรงภาพยนตร์ทั่วประเทศฟิลิปปินส์ ในวันที่ 17 เมษายน, สิงคโปร์ ในวันที่ 1 พฤษภาคม และ ไทย ในวันที่ 9 พฤษภาคม 2024 ภาพยนตร์ *รักใต้ฟ้าคู่ขนาน* ยังเข้าฉายในโรงภาพยนตร์ในประเทศลาว อินโดนีเซีย ฮ่องกง สหรัฐอาหรับเอมิเรตส์ กัมพูชา และเวียดนาม

## อ้างอิง

## แหล่งข้อมูลอื่น
* 

หมวดหมู่:ภาพยนตร์ที่ถ่ายทำในฮ่องกง
หมวดหมู่:ภาพยนตร์โดยวอร์เนอร์บราเธอร์ส
หวอ ถิ ทั้ง

**หวอ ถิ ทั้ง** (; 10 ธันวาคม 1945 – 22 สิงหาคม 2014) เป็นรัฐบุคคลและนักปฏิวัติชาวเวียดนาม สมาชิกคณะผู้แทนของลองอันในรัฐสภาแห่งชาติเวียดนาม  (1975 ถึง 1981) สมาชิกคณะกรรมการกลางพรรคคอมมิวนิสต์เวียดนาม (1996 ถึง 2006) ประธานคณะกรรมการองค์การการท่องเที่ยวเวียดนาม, ประธานสมาคิมมิตรสัมพันธ์เวียดนาม-คิวบา และรองประธานสหภาพสตรีเวียดนาม

นอกประเทศเวียดนาม เธอเป็นที่รู้จักในฐานะบุคคลในภาพถ่ายที่เธอยิ้มให้กับกล้องระหว่างการตัดสินคดีเกี่ยวกับความพยายามลอบสังหารสายลับในเวียดนามใต้สมัยสงครามเวียดนาม หรือรู้จักในชื่อ "รอยยิ้มแห่งชัยชนะ" (Smile of Victory) ซึ่งกลายมาเป็นสัญลักษณ์ของสตรีเวียดนามที่ต่อสู้ในสงคราม ภาพถ่ายนี้ถ่ายโดยนักข่าวชาวญี่ปุ่น ถ่ายหลังเธอถูกศาลของเวียดนามใต้ตัดสินให้รับโทษใช้แรงงานยี่สิบปี ที่ซึ่งเธอตอบกลับว่า "รัฐบาลคุณจะอยู่นานพอที่จะจำคุกฉันตั้ง 20 ปีหรือ?" หรือ "รัฐบาลคุณไม่อยู่นานขนาดนั้นหรอก"

มีโรงเรียนประถมแห่งหนึ่งในฮาวานา ประเทศคิวบา ที่ตั้งชื่อตามเธอ

## อ้างอิง

หมวดหมู่:นักการเมืองเวียดนาม
หมวดหมู่:เวียดกง
แบบจำลองภาษาขนาดใหญ่

[upright=1.3|thumb |ตัวอย่างการวิเคราะห์ข้อมูลด้วย[กลไกความใส่ใจภายในแบบจำลองภาษาขนาดใหญ่]]
**แบบจำลองภาษาขนาดใหญ่** (large language model, **LLM**) เป็นแบบจำลองภาษาที่ประกอบขึ้นจากโครงข่ายประสาทเทียมที่มีพารามิเตอร์จำนวนมาก (หลายสิบล้านถึงพันล้าน) ที่ สามารถทำการเรียนรู้แบบสอนตัวเอง หรือทำการเรียนรู้แบบกึ่งมีผู้สอน โดยใช้ข้อความที่ไม่มีฉลากกำกับจำนวนมาก

แบบจำลองภาษาขนาดใหญ่เริ่มปรากฏขึ้นประมาณปี 2018 และได้แสดงให้เห็นถึงประสิทธิภาพที่ยอดเยี่ยมในงานที่หลากหลาย เป็นตัวเปลี่ยนจุดสนใจของการวิจัยการประมวลภาษาธรรมชาติไปจากกระบวนทัศน์ก่อนหน้าที่มักใช้การเรียนรู้แบบมีผู้สอนสำหรับงานเฉพาะ แม้ว่าการประยุกต์ใช้แบบจำลองภาษาขนาดใหญ่จะประสบผลสำเร็จอย่างน่าทึ่ง การพัฒนาแบบจำลองภาษาขนาดใหญ่ยังอยู่ในช่วงเริ่มต้น และนักวิจัยจำนวนมากกำลังมีส่วนร่วมในการปรับปรุงแบบจำลองภาษาขนาดใหญ่

แม้ว่าจะไม่มีคำจำกัดความที่เป็นทางการของคำว่าแบบจำลองภาษาขนาดใหญ่ แต่ก็มักจะหมายถึงแบบจำลองการเรียนรู้เชิงลึก ที่มีพารามิเตอร์นับล้านถึงพันล้านหรือมากกว่านั้นซึ่งได้รับการฝึกล่วงหน้าโดยคลังข้อความขนาดใหญ่ แบบจำลองภาษาขนาดใหญ่เป็นแบบจำลองการใช้งานทั่วไปที่มีความเป็นเลิศในงานต่าง ๆ มากมาย ซึ่งแตกต่างจากแบบจำลองที่ได้รับการฝึกสำหรับงานเฉพาะด้าน เช่น การวิเคราะห์ความรู้สึก, การรู้จำเอนทิตีที่มีชื่อ และ การให้เหตุผลทางคณิตศาสตร์ ความสามารถและขอบเขตของแบบจำลองภาษาขนาดใหญ่นั้นนอกจากจะมาจากความก้าวหน้าในการออกแบบแล้ว ยังได้มาจากปริมาณทรัพยากร (ข้อมูล ขนาดพารามิเตอร์ พลังการคำนวณ)  ปรากฎว่าแบบจำลองภาษาประสาทที่มีพารามิเตอร์จำนวนมากสามารถจับไวยากรณ์และความหมายของภาษามนุษย์ได้มาก เมื่อได้รับการฝึกฝนมาอย่างดีในงานง่าย ๆ อย่างการทำนายคำถัดไปในประโยค นอกจากนี้ แบบจำลองภาษาขนาดใหญ่ยังแสดงความรู้ทั่วไปเกี่ยวกับโลกและสามารถ "จดจำ" ข้อเท็จจริงจำนวนมากในระหว่างการฝึก

จากการวิเคราะห์อภิมานปี 2023 ซึ่งถือว่ามีความน่าเชื่อถือสูง มีนักวิจัยทั่วโลกที่ให้ความสนใจกับความคิดสร้างสรรค์ของแบบจำลองภาษาขนาดใหญ่ เราสามารถใช้แบบจำลองภาษาขนาดใหญ่เพื่อทำงานที่แบบจำลองภาษาขนาดเล็กไม่สามารถทำได้ นักวิชาการบางคนมองว่านี่เป็นความสร้างสรรค์ อย่างไรก็ตาม ก็มีคนโต้แย้งว่านี่เป็นผลจากการเลือกตัวชี้วัด ไม่ใช่ความสร้างสรรค์แต่อย่างใด ข้อโต้แย้งระบุว่าข้อได้เปรียบเชิงสร้างสรรค์ของแบบจำลองภาษาขนาดใหญ่อาจไม่สามารถมองเห็นได้หากเลือกตัวชี้วัดที่แตกต่างไป

## อ้างอิง

หมวดหมู่:การประมวลภาษาธรรมชาติ
หมวดหมู่:การเรียนรู้เชิงลึก
LLM

**LLM** เป็นตัวย่อ อาจหมายถึง

* แบบจำลองภาษาขนาดใหญ่ (Large Language Model)
* นิติศาสตร์มหาบัณฑิต (Master of Laws - LL.M.) - เป็นตัวย่อของปริญญา โดยใช้อักษร LL มาจากคำว่า Legum เป็นพหูพจน์ของ Lex จึงเขียนตัวอักษร L ซ้ำ
ร้อยตรี

**ร้อยตรี** เป็นนายทหารสัญญาบัตรชั้นผู้น้อยในกองทัพหลายประเทศ นายทหารยศต่ำสุดมักจะอยู่ต่ำกว่าร้อยโท

## ออสเตรเลีย
กองกำลังทหารของอาณานิคมออสเตรเลียและกองทัพออสเตรเลียมียศร้อยตรีจนถึงปี 1986

ในกองกำลังอาณานิคมซึ่งปฏิบัติตามแนวทางของกองทหารอังกฤษ ยศร้อยตรีเริ่มเข้ามาแทนที่ยศต่างๆ เช่น ensign และ cornet ตั้งแต่ปี 1871

การแต่งตั้งใหม่เป็นยศร้อยตรีในกองทัพบกสิ้นสุดลงในปี 1986 ก่อนที่จะมีการเปลี่ยนแปลงนี้ ยศดังกล่าวได้รับการสงวนไว้สำหรับนักเรียนนายร้อยที่จบจากโรงเรียนนายร้อยพอร์ตซีซึ่งปิดตัวลงในปี 1985 (ผู้สำเร็จการศึกษาจากสถาบันการป้องกันประเทศออสเตรเลีย (ADFA) และราชวิทยาลัยทหารดันทรูน (RMC-D) ได้รับยศเป็นร้อยโท)  ยศร้อยตรีจะมอบให้เฉพาะเจ้าหน้าที่ในตำแหน่งพิเศษ เช่น สถาบันฝึกอบรม กรมมหาวิทยาลัย และระหว่างทดลองงานระหว่างการฝึกอบรมเท่านั้น ผู้เข้ารับการฝึกอบรมที่เข้ารับการฝึกอบรมเจ้าหน้าที่บริการพิเศษ (SSO) จะได้รับการแต่งตั้งยศก่อนที่จะเข้ารับการฝึกอบรม (โดยทั่วไปจะเป็นร้อยโทหรือร้อยเอก) สิ่งนี้แตกต่างจากผู้ฝึกหัดนายทหารบริการทั่วไป (GSO) ที่เริ่มต้นในระดับนายทหารฝึกหัด (ADFA/ นายทหารฝึกหัดกองหนุนกองทัพออสเตรเลีย ) หรือนายทหารฝึกหัดฝ่ายเสนาธิการ (ราชวิทยาลัยทหารดันทรูน)

ยศเทียบเท่ากับร้อยตรีคือว่าที่เรือตรีในกองทัพเรือออสเตรเลีย และว่าที่เรืออากาศตรีในกองทัพอากาศออสเตรเลีย

## อ้างอิง

หมวดหมู่:ยศทหาร

หมวดหมู่:ยศทหารไทย
หมวดหมู่:ยศทหารแคนาดา
หมวดหมู่:ยศทหารออสเตรเลีย
หมวดหมู่:ยศทหารกองทัพบกสหราชอาณาจักร